jkorsvik/nowiki_second_scrape_merged huggingface dataset:
Elista

Elista (russisk: Элиста́, kalmykisk: Элст – Elst) er hovedstad i Republikken Kalmykia i Russland. Den ligger 1200 km sør-sørøst for Moskva. Innbyggertall: 103 300 (est. 2005), 104 254 (folketelling 2002).
Byen er kjent som et meget viktig sentrum innen sjakk. Store turneringer har vært avholdt i byen.


== Historie ==
Elista ble grunnlagt i 1865 som en mindre bosetning. I november 1920 ble Elista administrativt senter for Den kalmykiske autonome oblast. Innen tidlig på 1930-tallet var Elista forvandlet til en liten by ettersom kollektiviseringspolitikken til Josef Stalin tvang mange kalmyker til å oppgi sin tradisjonelle nomadiske livsstil til fordel for en fastboende og urban livsstil. I oktober 1935 ble Elista utnevnt som hovedstad i Den kalmykiske ASSR.
27. desember 1943, ble Den kalmykiske ASSR oppløst, og republikkens befolkning av etniske kalmyker ble tvangsdeportert til Sibir. Russere ble fraktet til Elista for å gjenbefolke byen, og navnet ble endret til Stepnoj (russisk: Степно́й). Byen het Stepnoj til 1957, da de overlevende etter deportasjonene ble tillatt å returnere fra sitt eksil.


== Severdigheter ==
Etter 1991 har byen vært karakterisert av det sakte forfallet til Sovjet-bygde institusjoner, og de store byggeprosjektene igangsatt av republikkens millionær-president Kirsan Iljumzjinov.
Byens sentrum har mange renoverte offentlige parker sentrert rundt hovedtorget, med statuer av både Lenin og Buddha. Øst for byen ligger «Olympialandsbyen» fra den 33. Sjakkolympiaden i 1998, lokalt kjent som «Sjakkbyen». Stedet har blant annet et utmerket museum av kalmykisk buddhistisk kunst, og den brukes også fra tid til annen som konferansesenter. 
Under sitt besøk i 1998, valgte Dalai Lama et sted vest for bysenteret for byggingen av et nytt buddhisttempel for byens innbyggere. Det ble åpnet i desember 2005.


== Næringsliv ==
Byen fungerer som forvaltnings-, utdannings- og handelssentrum. Industrielt er bare næringsmiddelbearbeiding av betydning.


== Transport ==
Elista har en mindre regional lufthavn, med ruter til Moskva og byer i Russlands sørlige region. 
Det går jernbanelinje fra Elista sørover til Stavropol, og veiforbindelser til Volgograd og Astrakhan. 


== Fotogalleri ==

		
		
		


== Eksterne lenker ==
(ru) Offisielt nettsted 
(en) Elista – kategori av bilder, video eller lyd på Commons
Det folkedemokratiske partiet i Tadsjikistan

Det folkedemokratiske partiet i Tadsjikistan (Ҳизби халқии демократии Тоҷикистон – Hizbi Demokratī-Khalqīi Tojikston, forkortet HDKT) er et politisk parti i Tadsjikistan. 
HDKT er det ledende partiet i Tadsjikistan, og ledes av Emomalii Rahmon, Tadsjikistans nåværende president. Ved det siste valget i 2005 fikk partiet 74 % av stemmene og 52 av 63 seter i parlamentet. Dette var en framgang fra forrige valg (2000), da partiet fikk 64,9 % av stemmene. 
Hovedsetet ligger i «Enhetspalasset» i Dusjanbe. 


== Referanser ==


== Eksterne lenker ==
Offisielt nettsted 
(en) People's Democratic Party of Tajikistan – kategori av bilder, video eller lyd på Commons
Gorodovikovsk

Gorodovikovsk (russisk: Городовиковск, kalmykisk: Башнта) er en by i Republikken Kalmykia i Russland. Den ligger ved elva Basjantenon, 240 km vest for Elista. Innbyggertall: 10 500 (est. 2005), 10 940 (folketelling 2002), 11 902 (folketelling 1989).
Den ble grunnlagt i 1872 som en kalmykisk bosetning kalt Basjanta (russisk: Башанта). Den fikk status som bymessig bosetning i 1938. I 1971 fikk den innvilget bystatus, og navnet ble endret til Gorodovikovsk etter den sovjetiske generalen Oka Gorodovikov, som var av kalmykisk herkomst, og som ble tildelt utmerkelsen Helt av Sovjetunionen.


== Referanser ==
Lagan

Lagan kan være

Lagan (Nord-Irland) - elv i Nord-Irland
Lagan (elv) - elv i Sør-Sverige
Lagan (by) - by i republikken Kalmykia i Russland
Lagan (tettsted) - tettsted i Småland i Sverige
Roda JC Kerkrade

Roda JC Kerkrade er en nederlandsk fotballklubb fra Kerkrade i Limburg som spiller i Eerste divisie. Klubben var uavbrutt i Eredivisie mellom 1973 og 2014, med en andreplass fra 1994/95 som beste resultat. Etter å ha rykket rett opp igjen fra Eerste divisie i 2015 rykket klubben igjen ned etter play-off i 2017/18–sesongen.


== Kjente spillere som har spilt for Roda ==
 Pa-Modou Kah


== Referanser ==


== Eksterne lenker ==
Hjemmeside
Bragernes skole

Bragernes skole er en barneskole som ligger på Bragernes i Drammen. Skolen har ca. 320 elever og rundt 30 ansatte. Skolen ligger i naturskjønne omgivelser. Rektor er Ellen Schau.
Bragernes skole har holdt til i sine nåværende lokaler på Toppenhaug siden 1977. Skolen er imidlertid eldre enn som så, og har røtter tilbake til etableringen av Bragernes Byes Fattig skole i 1741.


== Eksterne lenker ==
https://web.archive.org/web/20160315212325/https://www.drammen.kommune.no/bragernes
Astrid Sletbakk

Astrid Sletbakk (født 1941 i Narvik) er en norsk journalist og teaterkritiker.Hun arbeidet i Morgenposten inntil avisen ble nedlagt i 1971, og har siden arbeidet i VG. Hun mottok Dalgards kritikarpris for 2008. Ved overrekkelsen ble det sagt at «Hennes stringente og innsiktsfulle anmeldelser nyter stor respekt i teaterverdenen».


== Referanser ==
Villa Pisani (Montagnana)

Villa Pisani er en italiensk villa rett utenfor bymuren i Montagnana. Den er med blant villaene i Veneto som
UNESCO har satt på sin liste over verdensarven.
Francesco Pisani var en mektig og innflytelsesrik venetiansk patrisier. Hans venn, Andrea Palladio, tegnet sannsynligvis i 1552 villaen for ham. Konstruksjonen var i hvert fall igang i september 1553 og arbeidet, medregnet de dekorative skulpturene, var ferdig i 1555. Villaen er helt uten de gårdsbruksfunksjonene som Palladios villaer stort sett har, og er med det sammen med plasseringen rett utenfor middelaldermurene i Montagnana like mye ett palass som en villa. Som i de samtidige prosjektene, Palazzo Chiericati og Villa Cornaro, har bygningen to etasjer med søyler og gavl.

Annen etasje var til boligformål, mens første etasje var til dagliglivet og der hvor bønder som forpaktet jord kunne bli møtt. Det er en rekke ildsteder som forteller at dette ikke var et sted som var ment kun for sommerbruk. De to etasjene er like i grunnplan, men det er hvelvet tak i første etasje. Det er en sal med søyler slik som i Villa Cornaro. Den er dekorert med statuer av Alessandro Vittoria som illustrerer de fire årstider. Vittoria hadde også vært benyttet i Palazzo Thiene som Palladio bygget litt tidligere. Adkomst mellom etasjene er ved symmetriske ovale spiraltrapper. De er på hver sin side av loggiaen ut mot haven.
Bygningen er dekorert av en dorisk frise som strekker seg rundt hele bygningen uten avbrudd.
På havesiden er det både en portiko og en loggia i andre etasje som skaper dybde i de ellers plane veggene.
Bygget er omtalt av Palladio i Quattro Libri, men selv om ingen signert tegning eksisterer er det mulig å fastslå at dette er en bearbeidelse etter prosjektets avslutning. 


== Eksterne lenker ==
(en) Villa Pisani (Montagnana) – kategori av bilder, video eller lyd på Commons 
Villa Pisani i quattro libri, Universitetsbiblioteket i Heidelberg (italiensk)
Det internasjonale senter for studier av Andrea Palladios arkitektur  (engelsk og italiensk)
Erik Sand

Erik Sand (født 18. august 1967 i Oslo) er en norsk musiker og grafisk designer, han vokste opp på Kolbotn utenfor Oslo. Han startet Detektor, et trance/elektronika prosjekt i 1998. Fra desember 2000 ble Detektor forsterket med Hilde Wahl på vokal.


== Detektor ==
I desember 2000 fikk Detektor platekontrakt på det tyske selskapet Boost records. Boost records var drevet av Claus Pieper og eid av det største technomagasinet i Europa, Raveline. I tillegg til å være manager i Boost records var Claus Pieper medlem av det legendariske technobandet Genlog. Claus oppdaget Detektors musikk på internett i 2000. Musikken var lagt ut på mp3.com, et av de aller første nettsamfunn som hadde kommersiell suksess og som klarte å kople sammen kreative musikere fra hele verden.
Detektor ga ut en 12" vinyl på Boost records med tittelen Fly. Fly ble remixet av flere kjente Djs, fra Giorgio Ponticelli i Italia til Luke Chen i Singapore. DJ Quicksilver og Blank & Jones hadde Fly høyt oppe på sine spillelister, og under Love Parade i Berlin 2001 ble den en gjenganger i opptoget og på ravefestene i etterkant. Fly ble en umiddelbar suksess og solgte ut to opplag i Tyskland, Østerrike, Frankrike, Sveits og Spania. Fly var også med på tilsammen 10 compilations som solgte i et totalt antall på ca 1 000 000 eksemplarer. Det største bidraget til de høye salgstallene var Fly´s tilstedeværelsen på Sony BMG Music Entertainment Dreamdance 21 som alene har solgt en kvart million eksemplarer. Boost records måtte i 2003 legge ned sin virksomheten i Tyskland.


== Eksterne lenker ==
Detektor
Boost records – Fly
Sony BMG Music Entertainment – Dreamdance 21
Mons (navn)

Mons er et norsk mannsnavn. Det er en variant av navnet Magnus, som betyr «stor». Måns er en svensk form av navnet.


== Utbredelse ==
Tabellen nedenfor gir en detaljert oversikt over populariteten til mannsnavnet Mons og varianter av dette i noen av de landene hvor statistikk er tilgjengelig.
Mons var et populært navn på guttebarn født i Norge på 1600- og 1700-tallet og begynnelsen av 1800-tallet.


== Kjente personer med navnet ==
Personene i listen er ordnet kronologisk etter fødselsår.

Mons Aslaksen Somby (1827–1854), en av lederne for det samiske «Kautokeinoopprøret» i 1852
Mons Mjelde (1905–1994), norsk skøyteløper
Måns Gahrton (f. 1961), svensk forfatter
Måns Herngren (f. 1965), svensk skuespiller
Måns Mårlind (f. 1969), svensk regissør og manusforfatter
Mons Ivar Mjelde (f. 1967), norsk fotballtrener
Måns Zelmerlöw (f. 1986), svensk sanger


== Annen bruk av navnet ==
Ekstremværet Mons rammet Norge 30. desember 2014.


== Referanser ==


== Eksterne lenker ==

(en) Behind the Name: Mons
(en) Think Baby Names: Mons
Ammerud Basket

Ammerud Basket er en basketballklubb fra Ammerud i bydel Grorud i Oslo, med aktivitet for menn og kvinner. Klubbens herrelag spiller i den øverste nasjonale divisjonen, BLNO, mens damene spiller i 1. divisjon. Hjemmbanen er Apalløkka idrettshall. Best kjente spiller er Torgeir Bryn.
Klubben har aktivitet også med 3.-divisjonslag for herrer, junior kvinner og menn, samt en rekke aldersbestemte lag for gutter og jenter.
Herrelaget vant 4 Norgesmesterskapet fra 1982 til 1985. I 2000 ble Ammerud Oslos lag i den nystartede basketballigaen BLNO, under navnet Oslo Kings, organisert som en allianseklubb til moderklubben Ammerud idrettsforening. Det første året, 2001, ble klubben sluttspillvinner, og nummer to i serien.
Etter økonomiske problemer tok Vålerenga i 2002 over laget og navnet ble Vålerenga Kings, mens damelaget fikk navnet Oslo Queens. Håpet var å vekke klanens basketballinteresse. Planen gav ikke forventede resultater, og Vålerenga la ned satsingen våren 2003. I 2007 var klubben tilbake i Groruddalen som en avdeling under Ammerud IF med navnet Ammerud Basket, og spilte seg tilbake til plass i BLNO.


== Kjente spillere ==
Torgeir Bryn
Orji Okoroafor


== Spillerstall - Herrer 2011 ==
Sist oppdatert 28. april 2011


== Eksterne lenker ==
Offisiell hjemmeside for Ammerud Basket
Nawzad (distrikt)

Nawzad er et distrikt nord i Helmand-provinsen i Afghanistan. Distriktets befolkning er på om lag 51 170 innbyggere (2002) og er 100 % pashtun. Distriktshovedstaden er den lille byen Nawzad. I tillegg finner man i distriktet 14 andre småbyer og mer enn 100 mindre bosetninger.


== Kilder ==
UNHCR – distriktsprofil, datert 31. desember 2002, besøkt 1. august 2006 (PDF).


== Eksterne lenker ==
Kart over Nawzad-distriktet Arkivert 16. mars 2006 hos Wayback Machine. (PDF)
Tambov

Tambov (russisk: Тамбо́в) er en by og administrativt senter i Tambov oblast i Russland. Den ligger ved elva Tsna, 420 km sørøst for Moskva.
Navnet «Tambov» har sin opprinnelse i et ord på moksja (et finsk-ugrisk språk) som betyr våtmark. 


== Historie ==
Byen ble grunnlagt etter dekret av tsar Mikhail I av Russland. Den ble opprinnelig bygget som en grensefestning mot Krim-tatarene, men Tambov fikk raskt mindre betydning som en militær utpost av Storfyrstedømmet Moskva, og ble i stedet et administrativt og handelssenter for en stort sett landlig region i Keiserdømmet Russland. 
Roman Boborykin, tsarens hofftjener (stolnik) og vojvod ble byens første bygger. Takket være hans erfaring ble byggingen av festningen raskt fullført.
I 1781 godkjente Katarina den store byens våpen, som viser en bikube som symboliserer byens  hardt arbeidende innbyggere. I mars 1786 ble den den vanærede russiske dikteren og politikeren Gavrila Derzjavin utnevnt til guvernør av Tambov gubernija, en stilling han beholdt til desember 1788. Men under den korte perioden fikk han utrettet mye. Byens utvikling fortsatte: et teater, en høyskole, en danseskole, et trykkeri, en avis, et orkester og et teglverk ble bygget. Et monument til Derzjavin ble senere oppført i Tambov.
I november 1830, under koleraopprøret i Russland, angrep Tambovs innbyggere sin guvernør, men de ble snart nedkjempet av styrker fra hæren.
På 1800-tallet vokste Tambov til å bli et betydelig kulturelt senter, og mange skoler, biblioteker og andre institusjoner ble etablert der. I 1897 nådde Tambovs innbyggertall 50 000.   
Mellom 1920 og 1921 ble region rundt Tambov åsted for Tambovopprøret, en bitter kamp mellom lokale innbyggere og den bolsjevikske røde arme.


== Demografi ==
Befolkningsutvikling:


== Næringsliv ==
Tambov er i dag et betydelig russisk industrielt senter. 


== Kultur og utdanning ==
Tambov Kunstgalleri huser en svær samling av russiske og vesteuropeiske kunstnere.  Russlands eldste dramateater ligger i Tambov, i likhet med to universiteter, to militære høyskoler, en musikkskole, et lokalohistorisk museum og andre kulturinstitusjoner.


== Kjente personer fra Tambov ==
Andrej Kolmogorov, matematiker
Lev Kulesjov, regissør og maler
Georgij Musjel, komponist
Aleksander Vvedenskij, filosof og psykolog
Vasiliev Agapkin, dirigent og komponist
Jurij Zjirkov, fotballspiller


== Referanser ==


== Eksterne lenker ==
Offisielt nettsted 
(en) Tambov – kategori av bilder, video eller lyd på Commons 
(en) Тамбов – galleri av bilder, video eller lyd på Commons 
Fotos fra Tambov
Alice Nine

Alice Nine er et japansk rockeband som ble etablert i 2004 av trommeslageren Nao.
Bandet er signert av det uavhengige plateselskapet, PS Company. Musikken varier mellom alternativ rock og hard rock.
Deres første konsert ble holdt en måned senere på Ikebukuro Cyber(Japan) i mai 2004.Shou og Tora tilhørte et band som het Givnuss, Hiroto var i BAQUEPIA, Saga i Visage og Nao i Fatima, før de sluttet seg sammen for å danne alice nine.
Etter noen konserter, startet de små turnere med andre band som Ayabie, Karen, Kagrra, Kra, og BIS. De fullførte sin første solo turne i august 2005. Deres første maxi singel Namae wa madanai, var begrenset til 1000 eksemplarer og ble utsolgt i løpet av sine pre-order perioden.
Alice Nine består av fem japanske gutter.

Shou er vokalisten.
Saga er bassisten.
Tora er sologitaristen.
Hiroto er rytmegitaristen.
Nao er trommeslageren.


== Eksterne lenker ==
(ja) Offisielt nettsted 
(en) Alice Nine på Discogs 
(en) Alice Nine på MusicBrainz 
(en) Alice Nine på Spotify 
(en) Alice Nine på Spotify 
(en) Alice Nine på Last.fm 
(en) Alice Nine på Last.fm 
(en) Alice Nine på AllMusic 
(en) Official MySpace
Mitsjurinsk

Mitsjurinsk (russisk: Мичу́ринск) er den nest største byen i Tambov oblast i Russland. Den ligger 65 km vest for Tambov.
Den ble grunnlagt i 1635 som en utpost på Russlands sørgrense, og fikk innvilget bystatus i 1779. Byen het Kozlov (russisk: Козло́в) fram til 1932. Byen er oppkalt etter den russiske vitenskapsmannen Ivan Mitsjurin.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Michurinsk – kategori av bilder, video eller lyd på Commons 
Fotos fra Mitsjurinsk (russisk)
Nawzad

Nawzad er distriktshovedstad i Nawzad-distriktet i Helmand-provinsen i Afghanistan. Byen ligger cirka 1 221 meter over havet. Britiske soldater har vært stasjonert her siden 2006 som en del av ISAF.


== Eksterne lenker ==
(en) Nawzad – kategori av bilder, video eller lyd på Commons
Kirsanov

Kirsanov (russisk: Кирса́нов) er en by i Tambov oblast i Russland. Den ligger ved elva Vorona, rundt 90 km øst for Tambov.
Kirsanov ble grunnlagt på første halvdel av 1600-tallet som bosetningen Kirsanovo (russisk: Кирса́ново), oppkalt etter Kirsan Zubakin, den første nybyggeren i området. Bosetningen fikk innvilget bystatus i 1779. I 1875 ble jernbanen mellom Tambov og Saratov bygget gjennom Kirsanov. Kirsanov flybase ligger fire kilometer nordvest for byen.


== Demografi ==
Befolkningsutvikling:


== Referanser ==


== Eksterne lenker ==
(en) Kirsanov – kategori av bilder, video eller lyd på Commons
Kotovsk (Russland)

For den ukrainske byen med samme navn se Kotovsk (Ukraina)Kotovsk (russisk: Котовск) er en by i Tambov oblast i Russland. Den ligger ved elva Tsna, rundt 15 km sør for Tambov.
Kotovsk ble grunnlagt før andre verdenskrig som en bosetning for arbeidere som var engasjert i forbindelse med byggingen av en kruttfabrikk. Til å begynne med var den en del av Tambov kalt Porokhovoj Zavod (russisk: Порохово́й Заво́д, oversatt: Kruttfabrikk). Bydelen ble etter hvert omgjort til en egen by kalt Krasnyj Bojevik (russisk: Кра́сный Боеви́к, oversatt: Rød kriger). I 1940 fikk stedet bystatus og fikk samtidig også nytt navn, Kotovsk, etter Grigorij Kotovskij (1881–1925), som hadde slått ned et antisovjetisk bondeopprør i Tambov i 1921.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Kotovsk – kategori av bilder, video eller lyd på Commons
Morsjansk

Morsjansk (russisk: Морша́нск) er en by i Tambov oblast i Russland. Den ligger ved elva Tsna, rundt 90 km nord for Tambov.
Morsjansk ble grunnlagt i 1623 som landsbyen Morsja (russisk: Морша). I 1779 fikk den byrettigheter under navnet Morsjansk.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Morshansk – kategori av bilder, video eller lyd på Commons
Rasskazovo

Rasskazovo (russisk: Расска́зово) ) er en by i Tambov oblast i Russland. Den ligger ved elva Lesnoj Tambov (ei sideelv til Tsna), rundt 30 km øst for Tambov.
Bosetningen Rasskazovo ble grunnlagt i 1698. Den ble oppkalt etter Stepan Rasskazov, som var født i Morsjansk og som var den første nybyggeren i området. Fra 1700- til tidlig på 1900-tallet var Rasskazovo kjent for sin husflid, som strikking, garving, og produksjon av vokslys og såpe. I 1753 ble det bygget en tekstilfabrikk og senere et fargeri. Rasskazovo fikk bystatus i 1926.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Rasskazovo – kategori av bilder, video eller lyd på Commons
Hongkou

Hongkou (kinesisk: 虹口区, pinyin: Hóngkǒu Qū) er et av de ti indre bydistrikter i Shanghai i Folkerepublikken Kina. 
Hongkou har et areal på 23,48 km² og 792 241 innbyggere (2003). Befolkningstettheten er dermed på 33 741 innbyggere pr. kvadratkilometer.
I denne bydelen ligger Lu Xun-parken og Lu Xun-mausoleet. Under den japanske okkupasjon av Shanghai bodde 20 000 jødiske flyktninger fra tyskkontrollerte deler av Europa i den overfylte Shanghaighettoen i dette området. 
Det var på Huangpuelven utenfor Hongkou at det meste av skipstrafikken til og fra Shanghai hadde sine kaier og dokker på 1800-tallet og lenge ut på 1900-tallet. Det var vanlig at vestlige passasjerer ikke steg i land her, men gikk over i mindre båter, sampaner, som tok dem noen få hundre meter opp elven så de kunne ankomme ved The Bund.  


== Administrative enheter ==
Subdistrikter:

Tilanqiao (提篮桥街道), Nordlige Sichuan lu (四川北路街道), Ouyang lu (欧阳路街道), Guangzhong lu (广中路街道), Liangcheng nye landsby (凉城新村街道), Jiaxing lu (嘉兴路街道), Quyang lu (曲阳路街道), Jiangwanzhen (江湾镇街道).


== Referanser ==
Jinshan

Jinshan (kinesisk: 金山区, Jīnshān Qū) er et bydistrikt i Shanghai. Det ligger sørvest i byprovinsen – fjernt fra sentrum og med kystlinje mot  Hangzhoubukten. Den har et landareal på 586,14 km² og en befolkning på 536 900 (2001).
Jinshandistriktet er hjem til Shanghai Petrochemical Company Ltd.
Jinshan er et av byprovinsens største bydistrikter i utstrekning. Ca 6,2 kilometer utenfor kysten ligger de tre små øyene Da Jinshan (Store Gullfjell), Xiao Jinshan (Lille Gullfjell) og Fu Shan (Flytende Fjell). 


== Administrative enheter ==
Subdistrikt: 

Shihua (石化街道).Storkommuner:

Fengjing (枫泾镇), Zhujing (朱泾镇), Tinglin (亭林镇), Caojing (漕泾镇), Shanyang (山阳镇), Jinshanwei (金山卫镇), Zhangyan (张堰镇), Langxia (廊下镇), Lüxiang (吕巷镇).


== Referanser ==
Uvarovo

Uvarovo (russisk: Ува́рово) er en by i Tambov oblast i Russland. Den ligger ved elva Vorona, rundt 100 km sørøst for Tambov.
Uvarovo ble grunnlagt i 1699 som en kosakkbosetning. I 1770 ble det bygget en postvei gjennom Uvarovo, som knyttet Borisoglebsk og Kirsanov sammen. På andre halvdel av 1800-tallet og tidlig på 1900-tallet var Uvarovo et velkjent handelssenter. I 1966 fikk den innvilget bystatus.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Uvarovo – kategori av bilder, video eller lyd på Commons
Zjerdevka

Zjerdevka (russisk: Жердевка) er en by i Tambov oblast i Russland. Den ligger ved elva Savala (ei sideelv til Khopjor), rundt 100 km sør for Tambov.
Zjerdevka ble grunnlagt i 1954, ved en sammenslåing av tre mindre bosetninger. 


== Demografi ==
Befolkningsutvikling:


== Referanser ==


== Eksterne lenker ==
(en) Zherdevka – kategori av bilder, video eller lyd på Commons
Yangpu

Yangpu (kinesisk: 杨浦区, pinyin: Yángpǔ Qū) er et av de indre bydistrikter i Shanghai i Folkerepublikken Kina. Det har 1 081 693 innbyggere (2003) på et areal på 60,73 km² (17 812 pr km²). I dette distriktet ligger to av Folkerepublikken Kinas mest renommerte universiteter,  Fudanuniversitetet (复旦大學) og Tongjiuniversitetet (同济大学).


== Administrative enheter ==
Subdistrikter:

Dinghai lu (定海路街道), Daqiao (大桥街道), Pingliang lu (平凉路街道), Jiangpu lu (江浦路街道), Kongjiang (控江路街道), Yinhang (殷行街道), Changbai nye landsby (长白新村街道), Yanji nye landsby (延吉新村街道), Wujiaochang (五角场街道), Siping lu (四平路街道), Xinjiangwancheng (新江湾城街道).Storkommune:

Wujiaochang (五角场镇).


== Referanser ==
Qingpu

Qingpu kan være:

Bydistriktet Qingpu i byprefekturet Huai'an i provinsen Jiangsu i Folkerepublikken Kina.
Bydistriktet Qingpu i Shanghai i Folkerepublikken Kina.
Nanhui

Nanhui (kinesisk: 南汇区, pinyin: Nánhuì Qū) var et fylke og fra 2001 et bydistrikt utenfor bykjernen i byprovinsen Shanghai i Folkerepublikken Kina. Det hadde 699 119 innbyggere i 2003 på et areal på 687,66 km² (1 017 pr km²).
I mai 2009 opphørte Nanhui som eget bydistrikt idet det da ble innlemmet i bydistriktet Pudong. Nanhui var byprovinsens østligste distrikt, med kyst mot Østkinahavet, med Chang Jiang-elvens ytre utløp i nordøst/øst og Hangzhoubukten i sør.

Kinas første T-7M sonderakett ble skutt opp herfra den 19. februar 1960. Der arrangeres hvert år fra mars til april en stor ferskenblomstringfestival (桃花节) i Nanhui. Det er også en kjent safaripark her, etablert av Shanghai byregjering i 1995. Den kommunistiske politiker Zhang Wentian (1900-1976), en av de 28 bolsjeviker kom fra Nanhui, og hans hjem betraktes som en severdighet. 


== Referanser ==
Baosteel

Konsernet Shanghai Baosteel Group Corporation (上海宝钢集团公, Shànghǎi Bǎogāng Jítuán Gōngsī, kort: Baosteel) er det største av folkerepublikken Kinas jern- og stålfirmakonglomerater. Firmaet har hovedkontor i Shanghai, i bydistriktet Baoshan; derav navnet. 
Det nåværende konsernet ble til den 17. november 1998 ved en fusjon av firmaene Baoshan Iron and Steel (Group) Corporation, Shanghai Metallurgical Holding Group Corporation og Shanghai Meishan Group Co., Ltd..


== Eksterne lenker ==
(zh) Offisielt nettsted 
(en) China Baowu Steel Group – kategori av bilder, video eller lyd på Commons 
Baosteel, kinesisk nettsted